Diari Oficial de la Generalitat Valenciana


Sumari del DOGV 8484, del 12-02-2019 (2019/947)

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta de l'ús de l'habitatge situat a l'avinguda de les Corts Valencianes, número 3, d'Elx, realitzada per l'ajuntament d'aquest municipi per a destinar-lo a habitatges tutelats per a persones amb diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/947


Data del document
:   25-01-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta de l'ús de l'habitatge situat a l'avinguda de les Corts Valencianes, número 3, d'Elx, realitzada per l'ajuntament d'aquest municipi per a destinar-lo a habitatges tutelats per a persones amb diversitat funcional. [2019/947]  
L'Ajuntament d'Elx, en l'Acord de la Junta de Govern Local de 2 de març de 2018, va acordar la cessió gratuïta a la Generalitat de l'ús de l'habitatge situat a l'avinguda de les Corts Valencianes, núm. 3, d'aquest municipi per a destinar-lo a habitatges tutelats per a persones amb diversitat funcional.  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 6 de novembre de 2018, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, en el punt 1 estableix que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets, en virtut de transferència o cessió administrativa, porta implícita l'afectació de béns i drets a l'ús general o al servei públic. Per tant, una vegada perfeccionades la cessió i l'acceptació, l'habitatge queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, al qual en correspon l'administració, la defensa i la conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzat per l'Ajuntament d'Elx, de l'habitatge a la planta baixa situat a l'avinguda de les Corts Valencianes, núm. 3, de la localitat esmentada, de 70,80 m² de superfície construïda, formada per tres habitacions, bany, menjador, cuina i pati que limita: per davant, amb l'avinguda de les Corts Valencianes (anteriorment passeig de Ronda); a la dreta, local component un i caixa escala; i a l'esquerra, component sis, i al fons, pati general i component quatre.  
Consta inscrita en el Registre de la Propietat d'Elx, núm. 4, en el tom 927, llibre 61, foli 187, finca 49153, inscripció segona.  
Referència cadastral: 7666465UN1488E6719MU.  
L'immoble s'accepta lliure de càrregues i gravàmens, i al corrent de qualsevol despesa.  
  
Segon  
La cessió realitzada per l'Ajuntament d'Elx queda subordinada a les condicions següents:  
1. Destinar únicament i exclusivament l'immoble a habitatge tutelat dirigit a persones amb diversitat funcional.  
2. Correspondrà a l'Institut Valencià d'Atenció Social i Sanitària (IVASS) el manteniment, la rehabilitació, la conservació, l'adequació i la reparació de l'immoble. Es requerirà l'autorització de l'Ajuntament per a qualsevol obra que es realitze a l'immoble, la qual revertirà a l'Ajuntament quan en finalitze la cessió, sense que el cessionari tinga dret a percebre cap indemnització o compensació per aquest motiu.  
3. Totes les responsabilitats inherents a la rehabilitació i l'adequació de l'immoble, la posada en funcionament, la conservació, el manteniment, les reparacions i l'explotació d'allò que es construïsca anirà a càrrec de l'IVASS, i s'assumirà, per tant, qualsevol responsabilitat derivada de l'ús de l'immoble durant el període de la cessió.  
4. Seran a càrrec de l'IVASS totes les despeses que es deriven dels serveis o dels subministraments amb els quals compta l'immoble. Dins d'aquest concepte queda inclòs l'import del rebut de la llum, del telèfon, del gas, de l'aigua corrent i qualsevol altre semblant. Igualment, hi correspondran les despeses de comunitat, si escau, el manteniment, la vigilància, la conservació, la neteja, etc., de l'immoble.  
5. Serà a càrrec de l'Ajuntament l'Impost de Béns Immobles i qualsevol altre impost o taxa municipal que derive de la propietat de l'immoble.  
6. El cessionari desenvoluparà els projectes i les activitats amb els seus recursos humans, els quals, en cap cas, tindran vinculació de caràcter laboral amb l'Ajuntament d'Elx; així mateix, es compromet al compliment de les normes sociolaborals i de seguretat social vigents, i serà de la seua exclusiva responsabilitat qualsevol incompliment en aquesta matèria.  
  
Tercer  
En cas d'incompliment de les finalitats per a les quals se cedeix l'immoble, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per aquesta el corresponent expedient, de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'habitatge en l'Inventari general de béns i drets de la Generalitat.  
  
  
Quart  
El dret d'ús sobre l'habitatge acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en corresponen les competències demanials, incloent-hi l'administració, la defensa i la conservació de l'esmentat habitatge, sense perjudici d'una adscripció posterior a l'IVASS.  
  
Cinqué  
Notificar aquesta resolució a l'Ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, podrà interposar-s'hi un recurs contenciós administratiu, en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-s'hi un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'hi puga exercir qualsevol altre que s'estime procedent.  
  
València, 25 de gener de 2019.- El conseller d'Hisenda i Model Econòmic: Vicent Soler i Marco.